13/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente IN407A 2012/90-1

Para os efectos previstos na Lei 54/1997, do 27 de novembro, do sector eléctrico e no título VII do Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa, aprobación do proxecto de execución e a declaración de utilidade pública, en concreto, da instalación eléctrica que se describe: Solicitante: CONCELLO DE CERCEDA. Domicilio social: Avenida Mesón 21, 15185, Cerceda. Denominación do proxecto: L. A. T. de evacuación do P. E. S. de CERCEDA (Expediente IN661A 2004/2-1). Municipios afectados: Concello de Cerceda. Características técnicas da instalación: Liña de media tensión a 20 kV, cunha lonxitude total de 1.375 metros, composta por dous treitos de características: • Liña de media tensión soterrada a 20 kV, cunha lonxitude de 807 metros, en condutor tipo RHZ1-RHZ1-20L 12/20 kV de 95 mm 2 Al, coa orixe no centro colector do P. E. S. de Cerceda (UTM X: 540.923 / UTM Y: 4.781.602) e remate no paso aéreo - soterrado a instalar no apoio de formigón tipo HVH 4500/13 que está proxectado instalar no punto de coordenadas UTM X: 540.926 / UTM Y: 4.781.612. • Liña de media tensión aérea a 20 kV, cunha lonxitude de 568 metros, en condutor tipo LA-110 (94-AL1/22ST1A, segundo UNE-EN 50182), coa orixe no paso aéreo - soterrado anterior e remate no punto de entroncamento coa rede de distribución existente de coordenadas UTM X: 541.293 / UTM Y: 4.781.187, propiedade de UNION FENOSA DISTRIBUCION, S. A. A relación concreta e individualizada dos propietarios dos bens ou dereitos afectados figura no anexo á presente resolución. O que se fai público para coñecemento xeral ao dos propietarios dos predios que figuran na relación do anexo desta resolución, así como das persoas que sendo ben propietarios ben titulares de dereitos reais ou intereses económicos sobre os bens afectados que fosen omitidos, para que poidan examinar o expediente nesta Xefatura Territorial, sita no Edificio Administrativo Monelos, Rúa Vicente Ferrer, 2, 1° e 2° piso, 15071. A Coruña, e presentar por escrito os datos oportunos para rectificar posibles erros na relación de persoas, bens e dereitos afectados, así como formular as posibles alegacións no prazo de 30 días, prazo que comezará a contar a partir do día seguinte ao da útima publicación ou da notificación individual, por razón do disposto no artigo 145 do Real Decreto 1955/2000 anteriormente citado Para idénticos efectos e durante un prazo de 30 días que comezará a contar a partir do día seguinte ao da publicación deste anuncio, poderase examinar o expediente no Concello de Cerceda, remitíndose ó concello coa mesma data á da presente resolución un exemplar do proxecto. É de significar que esta publicación se realiza igualmente para os efectos determinados no artigo 59.5 da Lei 30/1992, do 26 de novembro, do réxime xurídico das administracións públicas e do procedemento administrativo común, cando os interesados sexan descoñecidos, ignórese o lugar ou o medio da notificación, ou ben, cando intentada a notificación non se puidese realizar e deste modo dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954, de expropiación forzosa. A Coruña, 23 de xullo de 2012 Susana Vázquez Romero Xefa Territorial de A Coruña